31998D0512
L 228/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 29 юли 1998 година
относно признаване по принцип пълнотата на досиетата, представени за подробна проверка с оглед евентуалното включване на BAS 620H (тепралоксидим), S-метолахлор и SZX 0722 (ипроваликарб) в приложение I към Директива 91/414/ЕИО на Съвета относно пускането на пазара на продукти за растителна защита
(нотифицирано под номер C(1998) 2368)
(текст от значение за ЕИП)
(98/512/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 98/47/ЕО на Комисията (2), и по-специално член 6, параграф 3 от нея,
като има предвид, че Директива 91/414/ЕИО (наричана по-нататък „директивата“) предвижда разработването на списък на Общността, съдържащ активните вещества, разрешени за включване в състава на продуктите за растителна защита;
като има предвид, че досиета за три активни вещества са представени от кандидатите на компетентните органи в съответните държави-членки с оглед включването на тези активни вещества в приложение I към директивата;
като има предвид, че на 11 септември 1997 г. BASF AG представи на компетентните органи в Испания досие за активното вещество BAS 620H (тепралоксидим);
като има предвид, че на 1 август 1997 г. SA Novartis Agro NV представи на компетентните органи в Белгия досие за активното вещество S-метолахлор;
като има предвид, че на 30 март 1998 г. Bayer AG представи на компетентните органи в Ирландия досие за активното вещество SZX 0722 (ипроваликарб);
като има предвид, че горепосочените компетентни органи уведомиха Комисията за резултатите от първата проверка на пълнотата на досиетата от гледна точка на предвидените в приложение II изисквания за данните и информацията и за най-малко един съдържащ съответното активно вещество продукт за растителна защита в приложение III от директивата; като има предвид, че впоследствие, в съответствие с разпоредбите на член 6, параграф 2, досиетата са представени от кандидатите на Комисията и на останалите държави-членки;
като има предвид, че досиетата за BAS 620H (тепралоксидим), S-метолахлор и SZX 0722 (ипроваликарб) са отправени към Постоянния фитосанитарен комитет на 21 април 1998 г.;
като има предвид, че член 6, параграф 3 от директивата изисква потвърждение на общностно равнище на принципното съответствие на всяко едно от досиетата на изискванията за данните и информацията, предвидени в приложение II, и за най-малко един съдържащ въпросното активно вещество продукт за растителна защита, в приложение III към директивата;
като има предвид, че подобно потвърждение е необходимо с оглед пристъпването към подробна проверка на досието, както и с оглед предоставянето на държавите-членки на възможност за даване на временно разрешение на продуктите за растителна защита, съдържащи въпросното активно вещество, съобразно условията, регламентирани в член 8, параграф 1 от директивата, и по-конкретно условието за извършване на подробна оценка на активното вещество и на продукта за растителна защита с оглед изискванията на директивата;
като има предвид, че такова решение не възпрепятства изискването на допълнителни данни или информация от кандидата, в случай че подробната проверка установи необходимостта от подобни данни или информация за вземането на решение;
като има предвид, че е налице съгласие между държавите-членки и Комисията, че Испания ще продължи подробната проверка на досието за BAS 620H (тепралоксидим), че Белгия ще продължи подробната проверка на досието за S-метолахлор и че Ирландия ще продължи подробната проверка на досието за SZX 0722 (ипроваликарб);
като има предвид, че Испания, Белгия и Ирландия ще докладват заключенията от тези проверки, придружени от всички препоръки относно включването или невключването и всички свързани с това условия, на Комисията във възможно най-кратък срок, ненадхвърлящ 1 година; като има предвид, че при получаването на тези доклади подробната проверка ще бъде продължена с помощта на специалисти от всички държави-членки в рамките на Постоянния фитосанитарен комитет;
като има предвид, че предвидените в настоящото решение мерки са в съответствие със становището на Постоянния фитосанитарен комитет,
ПРИЕ НАСТОЯЩОТО РЕШЕНИЕ:
Член 1
Следните досиета се приемат за съответстващи по принцип на изискванията за данните и информацията, предвидени в приложение II, а за съдържащ въпросното активно вещество поне един продукт за растителна защита - в приложение III към директивата, като се взеха предвид предлаганите начини на употреба:
1.
досието, представено от BASF AG на Комисията и държавите-членки с оглед включването на BAS 620H (тепралоксидим) като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 21 април 1998 г.;
2.
досието, представено от SA Novartis Agro NV на Комисията и държавите-членки с оглед включването на S-метолахлор като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 21 април 1998 г.;
3.
досието, представено от Bayer AG на Комисията и държавите-членки с оглед включването на SZX 0722 (ипроваликарб) като активно вещество в приложение I към Директива 91/414/ЕИО, което бе отправено към Постоянния фитосанитарен комитет на 21 април 1998 г.
Член 2
Адресати на настоящото решение са държавите-членки.
Съставено в Брюксел на 29 юли 1998 година.